Luister: Twee fietsryers op pad na Noord-Kaap vir godsdiens in skolehttps://rak2.spens.co.za/radio/2015-onderhoude/godsdiens-in-skole-maroela-media.mp3 Hou bene, hou! Derik Francis en ds. Henk Stavast op die lang pad Vryburg toe, verby al die mielielande. Foto: Hou God in Skole Facebookblad. AfriForum is slaggereed vir die hofstryd wat hom binnekort in die Suid-Gautengse hooggeregshof gaan afspeel vir die behoud van godsdiens in skole. Dít, nadat die Organisasie vir Godsdiensonderrig en Demokrasie (OGOD) ŉ aanslag op Christen-godsdiens in skole van stapel gestuur het. Die burgerregte-waghond en die Federasie van Beheerliggame van Suid-Afrikaanse Skole (Fedsas) befonds die hofsaak, maar bykomende fondse is nodig. ŉ Predikant van Pretoria en sy vriend, ds. Henk Stavast en Derik Francis, het Maandag 13 April op ŉ fietstoer van sowat 6 000 kilometer vertrek om geld in te samel. Hulle het vanoggend uit Vryburg vertrek en is op pad na Kuruman in die Noord-Kaap. Esmarie Prinsloo het vir ons hierdie verslag saamgestel.